OzLabs/hebrew-wiki-articles huggingface dataset:
קרלוס קאמני

אידריס קרלוס קאמני (בצרפתית: Idriss Carlos Kameni; נולד ב-18 בפברואר 1984) הוא כדורגלן עבר קמרוני, ששיחק בעמדת השוער. קאמני, הוא אחיו של שוער העבר מת'יורין קאמני.

== ביוגרפיה ==
=== קריירת מועדונים ===
קאמני התחיל את הקריירה שלו בקבוצת הנוער קאג'י ספורט. בקיץ חתם בלה הבר, בה רשם רק שתי הופעות בליגה במהלך ארבע עונותיו בקבוצה, במהלכן הושאל גם לסנט אטיין. בתקופתו בלה הבר, שמו נקשר גם כמועמד להצטרף ליובנטוס ווולברהמפטון וונדררס, דבר שלא יצא לפועל.

ביולי , קאמני חתם באספניול מליגת העל הספרדית, תמורת 600 אלף דולר. בתחילת דרכו באספניול, שותף רק במשחקי גביע המלך הספרדי בו זכתה אספניול בעונת . במהלך עונה זו, המועדון הרחיק שני אוהדים אשר קראו קריעות גזעניות לעבר קמאני. בעונת , הפך לשוער הראשון בעוד שגורקה אירייסוס שותף במשחקי גביע אופ"א. בעונת שבר את שיא המועדון, כאשר רשם 497 דקות ללא ספיגת שער. בקיץ מונה מאוריסיו פוצ'טינו למאמן אספניול, והחליט להפוך את קאמני לשוער השלישי של אספניול.

ב-13 בינואר 2012, קאמני חתם במאלגה. ב-25 במרץ, קאמני ערך את הופעת הבכורה שלו בקבוצה בניצחון 1–2 נגד אספניול, כאשר החליפו את וילפרדו קבאז'ר.ו. בקיץ , קבאז'רו עזב למנצ'סטר סיטי וקאמני הפך לשוער הראשון של מלאגה. ב-26 בספטמבר 2015, קאמני נבחר לאיש המשחק במשחק הליגה נגד ריאל מדריד, בו איימה ריאל 31 פעמים על שערו של קאמני ובסופו של דבר הסתיים בתיקו 0-0. מחזור אחד לאחר מכן, הפך לשוער הראשון בתולדות המועדון שרושם בישול במשחק בלה ליגה, כאשר בישל שער לצ'ארלס בניצחון 1–3 נגד ריאל סוסיאדד. ב-2 במרץ 2016, כבש שער עצמי בהפסד 1–2 לוולנסיה.

ביולי , קאמני חתם לשלוש שנים בפנרבחצ'ה מליגת העל הטורקית. ב-17 בספטמבר, קאמני ערך את הופעת הבכורה בקבוצה בניצחון 1–4 נגד אלניאספור. ב-28 באוגוסט 2019 שוחרר מהקבוצה.

=== קריירה בינלאומית ===
קאמני נכלל לראשונה בסגל הנבחרת הצעירה של קמרון, לקראת אולימפיאדת סידני (2000), בה זכתה קמרון במדליית הזהב. ב-25 במאי 2001, קאמני ערך את הופעת הבכורה שלו בנבחרת הבוגרת בתיקו 0-0 נגד .

עד מהרה, קאמני הפך לחלק בלתי נפרד מסגל הנבחרת ונכלל בו לאורך כל האליפויות בהן השתתפה עד למונדיאל 2010. במונדיאל 2010, הודח מתפקיד השוער הראשון על ידי המאמן פול לה גן. בהמשך, קאמני הודח מסגל הנבחרת.

ב-27 באוקטובר 2015, חזר לסגל הנבחרת לקראת המשחק נגד במסגרת מוקדמות מונדיאל 2018.

==תארים==
; אספניול
*גביע המלך הספרדי: 

; נבחרת קמרון
*המשחקים האולימפיים: 2000 (מדליית זהב)
*גביע אפריקה לאומות: 2002

; אישיים
*כדורגלן העונה של מאלגה: 

==קישורים חיצוניים==

קטגוריה:כדורגלנים קמרונים
קטגוריה:שוערי כדורגל קמרונים
קטגוריה:דואלה: כדורגלנים
קטגוריה:כדורגלני לה האבר
קטגוריה:כדורגלני סנט אטיין
קטגוריה:כדורגלני אספניול
קטגוריה:כדורגלני מאלגה
קטגוריה:כדורגלני פנרבחצ'ה
קטגוריה:כדורגלני ארטה/סולאר
קטגוריה:כדורגלני נבחרת קמרון
קטגוריה:אלופים אולימפיים: כדורגלנים
קטגוריה:ספורטאים זרים בצרפת
קטגוריה:ספורטאים קמרונים בספרד
קטגוריה:ספורטאים קמרונים בטורקיה
קטגוריה:ספורטאים זרים בג'יבוטי
קטגוריה:ספורטאים זרים באנדורה
קטגוריה:כדורגלנים באולימפיאדת סידני (2000)
קטגוריה:כדורגלני גביע הקונפדרציות 2001
קטגוריה:כדורגלני גביע אפריקה לאומות 2002
קטגוריה:כדורגלני מונדיאל 2002
קטגוריה:כדורגלני גביע הקונפדרציות 2003
קטגוריה:כדורגלני גביע אפריקה לאומות 2004
קטגוריה:כדורגלני גביע אפריקה לאומות 2006
קטגוריה:כדורגלני גביע אפריקה לאומות 2008
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:כדורגלני גביע אפריקה לאומות 2019
קטגוריה:קמרונים שנולדו ב-1984
אצטדיון נינו

אצטדיון נינו הוא אצטדיון כדורגל הממוקם בקריית מלאכי ומשמש כמגרש הביתי של קבוצת מכבי עירוני קריית מלאכי.
== היסטוריה ==
האצטדיון הוקם ב-1970 והחל לארח משחקים של קבוצת הכדורגל של הפועל, מכבי ובית"ר קריית מלאכי. בראשיתו היה מגרש אדמה ללא דשא וללא גדרות עם תלוליות עפר מסביב ועליהם ישבו הצופים. במשך השנים נשתל דשא והוקמו גדר סובבת ויציע בטון בחלקו המערבי. האצטדיון ממוקם במערב העיר ומכיל 1,000 מקומות ישיבה. 900 ביציע המרכזי ועוד 100 ביציע כבוד נייד. בחלקו הצפוני ממוקמים חדרי הלבשה, חדר שופטים וחדרי שירות נוספים.

היציע המרכזי מורכב משני גושים המכילים 450 מקומות כל אחד. האצטדיון קרוי עם שם [https://he.billiongraves.international/grave/חנניה-נינו-וקנין/21894600 חנניה "נינו" וקנין], חבר הנהלת הקבוצה בעבר.

בשנת 2010 עבר האצטדיון סבב שיפוצים בסכום של 10 מיליון ש"ח שכלל הנמכת הגדרות בקדמת היציע, התקנת כיסאות וחידוש חדרי ההלבשה. בנוסף נבנה מגרש אימונים מדשא סינתטי בצידו הדרומי

==גלריה==
<gallery widths="190px" heights="250px" mode="nolines">
Nino Stadium3.jpg|מבט מדרום
Nino Stadium2.jpg|שלט בקיר האצטדיון
Kiryat Malakhi Municipal Stadium 02.jpg|בזמן משחק
Kiryat Malakhi Municipal Stadium 03.jpg|החלק הדרומי והמגרש הסינתטי
</gallery>
==קישורים חיצוניים==

* [https://www.football.org.il/association/fields/field/?field_id=45 אצטדיון נינו] באתר ההתאחדות לכדורגל בישראל
* רועי אסרף, [https://www.goler.co.il/Article/1762 אצטדיון התקווה והמציאות], באתר גולר 18 בנובמבר 2010

==הערות שוליים==

קריית מלאכי
קטגוריה:קריית מלאכי: ספורט
קטגוריה:קריית מלאכי: מבנים
נמל גרניט

נמל גרניט (באנגלית: Granite Harbour; מילולית: נמל הגרניט) הוא מפרץ באזור חוף סקוט, בחוף ארץ ויקטוריה, שבאנטארקטיקה.

רוחב פתחו של המפרץ 26 קילומטרים.

המפרץ ממוקם בין כף ארצ'ר וכף רוברטס.

== היסטוריה ==
=== גילוי ומיפוי המפרץ ===

המפרץ התגלה בינואר 1902 על ידי המשלחת הבריטית הלאומית לאנטארקטיקה (משלחת דיסקברי) (אשר חקרה את אנטארקטיקה בין השנים (1901–1904).

המשלחת חיפשה נמל המתאים לעגון בו את הספינה דיסקברי (בה הפליגה המשלחת) בעונת החורף האנטארקטי.

=== מקור השם ===

שמו של המפרץ ניתן לו על ידי אנשי המשלחת.

השם "נמל" מסמן את התאמתו כמקום מעגן. השם "גרניט" מתייחס לסלעי הגרניט שלחופי המפרץ.

== לקריאה נוספת ==

<div class="mw-content-ltr">• A. Golynsky, D. Blankenship, M. Chiappini, D. Damaske, F. Ferraccioli, C. Finn, D. Golynsky, A. Goncharov, T. Ishihara, S. Ivanov, W. Jokat, H.R. Kim, M. König, V. Masolov, Y. Nogi, M. Sand, M. Studing, and ADMAP Working Group, [https://pubs.usgs.gov/of/2007/1047/srp/srp050/of2007-1047srp050.pdf New magnetic anomaly map of East Antarctica and surrounding regions], USGS Open-File Report 2007-1047, Short Research Paper 050, 4 p.; doi:10.3133/of2007.srp050</div>

<div class="mw-content-ltr">• AP Martin, AF Cooper, RC Price, RE Turnbull & NMW Roberts, [https://www.tandfonline.com/doi/full/10.1080/00288306.2014.982660 The petrology, geochronology and significance of Granite Harbour Intrusive Complex xenoliths and outcrop sampled in western McMurdo Sound, Southern Victoria Land, Antarctica], New Zealand Journal of Geology and Geophysics, 58:1, 33-51, DOI: 10.1080/00288306.2014.982660</div>

<div class="mw-content-ltr">• Seppelt, R., Türk, R., Green, T., Moser, G., Pannewitz, S., Sancho, L., & Schroeter, B. (2010), [https://www.cambridge.org/core/journals/antarctic-science/article/lichen-and-moss-communities-of-botany-bay-granite-harbour-ross-sea-antarctica/650187AA939C375B6A321E80C996D113 Lichen and moss communities of Botany Bay, Granite Harbour, Ross Sea, Antarctica], Antarctic Science, 22(6), 691-702. doi:10.1017/S0954102010000568</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:5942 נמל גרניט] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20868 נמל גרניט] באתר הגאזט האנטארקטי של ממשלת ניו זילנד (תצלומים רבים של המפרץ)
* [https://data.aad.gov.au/aadc/gaz/scar/search_names_action.cfm?search_text=5594&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נמל גרניט] באתר הגאזט האנטארקטי המשווה SCAR של ממשלת אוסטרליה
* [https://www.nrcs.usda.gov/wps/portal/nrcs/detail/?cid=NRCS142P2_053771 נמל גרניט] (מידע ותצלום האזור), באתר משרד החקלאות של ארצות הברית
* [https://nla.gov.au/nla.obj-149711083/view תצלום פנורמי של המפרץ משנת 1907] באתר הארכיון הלאומי של אוסטרליה
* [https://mapcarta.com/25613930 מפת אזור נמל גרניט]

== הערות שוליים ==

גרניט
גרניט
גרניט
כף ארצ'ר

כף ארצ'ר (באנגלית: Cape Archer) היא לשון יבשה, באזור חוף סקוט, שלחוף ארץ ויקטוריה, שבאנטארקטיקה.

לשון היבשה מהווה את הצד הצפוני של הכניסה לנמל גרניט.

== היסטוריה ==
=== מקור השם ===

שמה של הכף ניתן לה על ידי המחלקה הצפונית של המשלחת האנטארקטית הבריטית (משלחת טרה נובה) (המשלחת אשר חקרה את אנטארקטיקה בין השנים 1910–1913).

הכף נקראת על שמו של וו. וו. ארצ'ר (W.W. Archer) המנהלן הראשי (chief steward) של המשלחת.

== ראו גם ==

אתרים נוספים הנקראים על שמו של וו. וו. ארצ'ר באנטארקטיקה:
* נקודת ארצ'ר - לשון היבשה מהווה את הקצה המערבי של פתחו של מפרץ הרלד
* הר ארצ'ר - הר בסמוך למפרץ הרלד

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA398&lpg=PA398&dq=%22Cape+Archer%22&source=bl&ots=qbXJzsTdse&sig=ACfU3U0xIjMySC1N1LTtHClffSc9teJ_qw&hl=en&sa=X&ved=2ahUKEwj67Lf_2qrrAhX_TxUIHe9QADI4MhDoATAJegQIAhAB#v=onepage&q=%22Cape%20Archer%22&f=false Sailing Directions (planning Guide) and (enroute) for Antarctica], P 398</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=6ASyUn0hRf4C&pg=PA237&lpg=PA237&dq=%22Cape+Archer%22&source=bl&ots=uVBXzLJE7X&sig=ACfU3U3gzBLBluYhHH2lCcOcUu_mz4TD_Q&hl=en&sa=X&ved=2ahUKEwiLgKr826rrAhUSSxUIHQVICi84WhDoATAHegQICBAB#v=onepage&q=%22Cape%20Archer%22&f=false Sailing Directions for Antarctica: Including the Off-lying Islands South of Latitude 60°], P 237</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:538 כף ארצ'ר] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/20529 כף ארצ'ר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=121882 כף ארצ'ר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=463&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף ארצ'ר] באתר הגאזט האנטארקטי המשווה SCAR של ממשלת אוסטרליה
* [https://www.marineregions.org/gazetteer.php?p=details&id=13808 כף ארצ'ר] באתר marineregions
* [https://mapcarta.com/25611932 מפת אזור כף ארצ'ר]

== הערות שוליים ==

ארצ'ר
ארצ'ר
קילפתי תפוז

קילפתי תפוז הוא שיר שכתבה נורית זרחי, הלחין יוני רכטר ובוצע על ידי אריק איינשטיין. השיר הוא שיר ילדים אשר הופיע לראשונה באלבום "הייתי פעם ילד", אלבום שהוקדש לשירים בסגנון שירי ילדים. מלבד זאת, השיר מכיל כמה קטעי ג'אז, סולואים ממושכים של כלים המתקשרים לז'אנר זה ועוד.

== נושא השיר ==
השיר הוא שיר סאטירי הומוריסטי, המתאר ילד (הדובר) שמספר על כך שקילף תפוז, ובתוך התפוז ישן ילד. הילד שבתפוז העיר לו על כך שפתח את התפוז ובכך נתן לפרץ אוויר קר להיכנס פנימה. הדובר הילד המבוהל ממהר למלא אחר פקודותיו של הילד הישן בתפוז, שמטיף לו על כך שהעיר אותו מהשינה, ודורש שיסגור בחזרה את הפלח שהוציא. בין הילד לישן בתפוז נוצר דו-שיח, שבסופו הדובר אומר "סליחה, שלום", כיאה לסיום שיחה ("אמרתי רגע / סליחה, שלום"). אחר כך הוא מחזיר את הפלחים לתפוז, ועוזב אותו. בסופו של השיר הדובר אומר לשומעים כי יכול להיות שעד עצם היום הזה, הילד ממשיך לישון בתוך התפוז ("ועד היום / אם הוא לא הצטנן / בתוך התפוז, ילד ישן, ילד ישן").

הליריקה של השיר מתחברת מאוד למחשבות וליצירתיות הטמונה בילדים, שכן מפעולה פשוטה כמו קילוף תפוז, יכול להיווצר סיפור שלם. השיר מעודד יצירתיות אצל הילדים השומעים אותו, וכתוב בצורה אופיינית לילד שמספר סיפור. גם דמותו של הדובר מלאה בתמימות ותורמת לאמינות של דמות הילד המנהל דו-שיח עם פרי מחשבתו.

== סקירה מוזיקלית ==

על אף ששיר זה הוא שיר ילדים, הלחן שכתב לו יוני רכטר מיועד לשיר אחר, כלומר, שיר שאינו שיר ילדים עליז וסאטירי. הסגנון המוזיקלי של השיר מתחלק בין סגנון הFאנק, והג'אז, שני סגנונות שרכטר מזוהה איתם. השיר מכיל הרמוניות רבות, סולואי נגינה ממושכים ואף אלתור בסגנון ג'אז של רכטר על הפסנתר החשמלי שלו. מלבד זאת, המוזיקה המורכבת בשיר מתאפיינת בסינקופות, שינויי מקצב ועוד מאפיינים של המוזיקה המתקדמת.

== השפעה ==
השיר הוכנס לספרי הלימוד של משרד החינוך ומלומד בכיתות א' - ג' בחלק מבתי הספר כחלק משיעור עברית<ref></ref>. השיר מועבר לילדים כדי לפתח אצלם יצירתיות, שמופיעה בשפע בשיר. הילדים לומדים על מילות השיר, כותביו ואת הרקע לו, ולצד זה מקבלים עבודת כיתה בנושא השיר. לנורית זרחי שיר נוסף בנושא מגורים בתוך פרי. השיר נקרא אשה באבטיח.

יוני רכטר ביצע את השיר יחד עם אסתר רדא בגרסת פופ חדשנית בשנת 2019 והוקלט כחלק מהופעה. הביצוע לשיר זכה להצלחה והושר בכמה הופעות של רדא.

רונה קינן כתבה בדף הפייסבוק שלה על השיר כי "אני די בטוחה שאת השיר ״קילפתי תפוז״ שרתי השנה יותר מכל שיר אחר ששרתי בדבקות במשך ארבעים שנות קיום. ייתכן שאפילו יותר מ-Let it Be, שהיה השיר הראשון שלמדתי לנגן. הסיבות ברורות, זה שיר מעולה, אפשר לחתל תינוקות לצליליו והוא מאוד מדבק"<ref></ref>.

== קרדיטים ==
* אריק איינשטיין - שירה
* יוני רכטר - שירה, לחן, עיבוד, הפקה מוזיקלית
* יצחק קלפטר - גיטרה
* זיו הרפז - גיטרה בס
* מאיר ישראל - תופים
* ירוסלב יעקובוביץ' - סקסופון
* נורית זרחי - כתיבה

== קישורים חיצוניים ==
* [https://www.nli.org.il/he/items/NNL_MUSIC_AL990041182860205171/NLI לדף השיר] באתר הספרייה הלאומית

== הערות שוליים ==

קטגוריה:שירי אריק איינשטיין
קטגוריה:שירי 1989
קטגוריה:שירים שהולחנו על ידי יוני רכטר
נמל שהיד רג'אי

פריקת קרונות רכבת מאונייה בנמל
נמל שהיד רג'אי (בפרסית: اسکله شهید رجایی) הוא נמל השוכן על שפתו הצפונית של מיצר הורמוז בדרום איראן, כתשעה מיילים ימיים (14.5 ק"מ) מערבית-דרום-מערבית לנמל בנדר עבאס, שהוא חלק ממנו. הנמל נמצא כ-565 מיילים ימיים (770 קילומטרים) מדרום-מזרח לנמל אימאם חומייני, ובמרחק של כ-1,500 ק"מ דרומית מזרחית לטהראן.

נמל שאהיד רג'אי משתרע על פני כ־2,400 דונם ומטפל ב-70 מיליון טונות מטען בשנה, כולל שלושה מיליון TEU של מטען מכולות. הנמל מכיל 23 רציפים עם עומק 15 מטר וכן מחזיק מעל 19 דונם של מחסני גגות ו-23.5 ק"מ של פסי רכבת פנימיים. מסילה של עוד 16 ק"מ של רכבת נמצאת כרגע בבנייה.

במאי 2020 דיווח העיתון "וושינגטון פוסט" שב-9 במאי ערכה ישראל מתקפת סייבר נגד מחשבי הנמל, ועקב כך שובשה פעילותו במשך ימים אחדים.

==קישורים חיצוניים==

* 
<div class="mw-content-ltr">
*[http://www.worldportsource.com/ports/review/IRN_Port_of_Shahid_Rajaee_3515.php Port of Shahid Rajaee - Review and History], worldportsource.com
</div>
==הערות שוליים==

שהיד רג'אי
קטגוריה:המפרץ הפרסי
קטגוריה:איראן: תחבורה
מיל"ן

סגל קבוצת מיל"ן, תחילת שנות ה-70{{תמונה להחלפה}}
מיל"ן (מועדון ישראלי לכדורגל נשים) הייתה קבוצת כדורגל נשים, מהראשונות שפעלו בארץ, והראשונה שזכתה לתמיכה כספית. הקבוצה נוסדה ב-1970 ביוזמת צבי (וילי) וילינגר והייתה פעילה במשך שני עשורים בשנות ה-70 וה-80 של המאה העשרים. הקבוצה התחרתה מול קבוצות גברים חובבניות, קבוצות נשים נוספות שקמו באותה תקופה, שיחקה במשחקי ראווה וגם התמודדה בטורנירים בארץ ומחוצה לה מול קבוצות ונבחרות נשים ממדינות שונות.

==תולדות הקבוצה==
סגל קבוצת מיל"ן
ב-1970 נסע עסקן הכדורגל צבי (וילי) וילינגר, שהיה בעברו מנהל הפועל חולון, לצפות במשחק כדורגל מקצועני שהתקיים באוסטריה. במשחק המוקדם שיחקו נבחרות הנשים של אוסטריה ודנמרק לעיני כ-40,000 צופים. וילינגר התרשם מאוד מהרמה הגבוהה שהופגנה במשחק זה וכשחזר לארץ החל לפעול להקמת קבוצת כדורגל נשים בארץ מתוך כוונה לפתח בישראל ליגת כדורגל לנשים. באותה תקופה הוקמו קבוצות כדורגל נשים נוספות בנס ציונה, רמת גן וחיפה.
וילינגר פרסם מודעה בעיתון והציע לשחקניות להצטרף לקבוצה ואכן ההיענות הייתה רבה ולמבחנים הגיעו נערות ונשים רבות שהיוו את השלד לקבוצה.

כמה חודשים מאוחר יותר, הצליח וילינגר לגייס את חברת יצהר כספונסר לקבוצה ששינתה את שמה ל"מיל"ן יצהר". במסגרת החוזה תמכה יצהר בפעילות הקבוצה ואף סייעה בהעסקת השחקניות. בהמשך אומצה הקבוצה גם על ידי חברת כור ושינתה את שמה ל "מיל"ן כור". בתקופות אחרות הייתה "מיל"ן תל אביב" וכן "הפועל מיל"ן אזור".
מיל"ן - מועדון ישראלי לכדורגל נשים{{תמונה להחלפה}}

הקבוצה שיחקה בעיקר מול קבוצות גברים באירועים מיוחדים ובליגה למקומות עבודה (של גברים) אך גם שיחקה מול קבוצות נשים בארץ ובעולם. השחקניות הבולטות בקבוצה היו חני רוזנברג, חיה לוי וסוניה שמחוני. במשך השנים יצאו השחקניות הבולטות בקבוצה לנסות את מזלן בליגות מפותחות יותר בחו"ל.

בתקופת פעילותה השתתפה הקבוצה בטורנירים בחו"ל והתחרתה מול קבוצות נשים ונבחרות נשים ממדינות שונות.

עם הקמת נבחרת ישראל ב-1997 ורגע לפני הקמת ליגת הנשים בארץ ב-1998, החליט וילי וילינגר על פירוק הקבוצה וחלק מהשחקניות המשיכו לקבוצות חדשות שקמו בתקופה זו.

== ראו גם ==
* כדורגל נשים בישראל

== לקריאה נוספת ==
אמיר בן פורת, כך לא עושות כולן - נשים במגרש הכדורגל, רסלינג, 2009. 203 עמודים.

==קישורים חיצוניים==
* 
* 
* [http://archive.football.org.il/multimedia/PDF/30674.pdf מיל"ן - 1970-1991, 21 שנות כדורגל נשים], חוברת למזכרת מארכיון ההתאחדות לכדורגל, אוקטובר 1990
* 

== הערות שוליים ==

קטגוריה:קבוצות כדורגל נשים ישראליות
קטגוריה:קבוצות כדורגל ישראליות שהתפרקו
קטגוריה:קבוצות כדורגל שהוקמו ב-1970
יהודה הכהן אבן סוסאן

יהודה הכהן אבן סוסאן (ידוע גם בשם יהודה הכהן; המאה ה-12) היה רב ודיין בעיר פאס שבמרוקו. לפי חלק מהמקורות היה רבו של הרמב"ם. נהרג על קידוש השם סביב שנת 1165.

== ביוגרפיה ==
ביתו של תלמידו, הרמב"ם, בעיר פאס.
רבי יהודה הכהן אבן סוסאן היה דיין בפאס שבמרוקו ונודע בגאונותו בחכמת התורה ובחסידותו. אבותיו הגיעו לפאס מבבל. הכרוניקן רבי סעדיה אבן דנאן כותב כי לאחר פטירת רבי יוסף אבן מיגאש, בשנת 1141, התמעטו הישיבות בספרד. רבי מימון הדיין, אבי הרמב"ם, שמע על גדלותו של אבן סוסאן ונסע אליו מקורדובה עם שני בניו: משה - הרמב"ם, ואחיו דוד, והם למדו אצלו במשך תקופה שלא ארכה יותר מ-5 שנים.

סביב שנת 1165 הוא נדרש על ידי שלטון האל-מוואחידון להמיר את דתו לאסלאם, ומשסירב, נהרג על קידוש השם. לדברי אבן דנאן, המאורע הזה היה הגורם לעזיבת משפחת הרמב"ם את מרוקו.

תיאוריו של רבי סעדיה תואמים למקור נוסף בכתב יד המיוחס לבן דורו של הרמב"ם.

=== צאצאיו ===
רבי סעדיה אבן דנאן מספר כי צאצאיו של רבי יהודה היו ידועים בפאס, והם כונו "בני אבן סוסאן הדיין". ולדבריו, בין צאצאיו היה רבי יוסף הכהן, רבו של הפילוסוף והאסטרולוג רבי יהודה בן יוסף אלכרסאני, מחבר הספר "ארון העדות".

מדברי רבי סעדיה עולה שצאצאים נוספים של רבי יהודה כיהנו כרבנים בפאס, לפחות עד לזמנו של רבי סעדיה אבן דנאן – המאה ה-15.

== ראו גם ==
* מימון הדיין
* רמב"ם
* יהדות פאס

== לקריאה נוספת ==
* רבי יעקב משה טולידאנו נר המערב עמודים: 33 - 34, 225, (1911)
* חיים זאב הירשברג, "מקומה של אפריקה הצפונית בימי הגאונים" בתוך: חורב יג, ניו יורק, (ה'תשי"ט)

== קישורים חיצוניים ==
* 

== הערות שוליים ==

קטגוריה:ראשוני צפון אפריקה
קטגוריה:פאס: רבנים
קטגוריה:רמב"ם
קטגוריה:נפטרים ב-1165
צפע אספיס

צפע אספיס (שם מדעי: Vipera aspis) הוא מין של נחש ארסי ממשפחת הצפעיים המצוי באירופה, והוא על פי מספר מחקרים הנחש הארסי והקטלני ביותר ביבשת. הוא תואר בידי קארולוס לינאוס ומשמעות שמו "aspis" פירושו: "צפע.

== מאפיינים ==
תחום התפוצה של הנחש הוא במערב אירופה בעיקר סביב איטליה, גרמניה בדרום היער השחור, אנדורה, שווייץ, צרפת, סן מרינו, מערב סלובניה וצפון-מזרח ספרד. דיווחים על נחש זה הגיעו מרוטרדם שבהולנד, אך זה לא תחום המחיה הטבעי שלו כך שאולי הוא שוחרר מהשבי. הנחש מצוי לרוב באזורים חמימים שטופי שמש כמו באתרי סלעים וחורשים ים תיכוניים ולעיתים יימצא ביערות, גדות נחלים ואף על קרחונים. הוא נפוץ יותר סביב גבעות ורמות יותר מאשר במישורים.

אורכו של נחש זה 60–65 סנטימטרים וזכרים גדולים יכולים להגיע לאורך 85 סנטימטרים. צבעו הוא חום-אפרפר מעט זהוב ובעל רצועות כהות. הבטן בהירה יותר מהגב והראש כהה עם פסים סביב העיניים. במראהו הנחש מזכיר מאוד את המין צפע אירופאי, החי סביבו ובעבר נחשב לתת-מין שלו.

נחש זה מכיש יותר אנשים מרוב נחשי אירופה, למעט הצפע האירופי, והוא כנראה קטלני יותר כאשר 4% מההכשות מסתיימות במוות. הוא אחראי ל-90% מהכשות הנחשים בהרי איטליה והוא גם הנחש הקטלני היחיד בהם. עם זאת ארסו חלש ביחס למיני צפעיים אחרים.

הארס גורם לפגיעה כואבת ביותר הגורמת להכחלת האיבר הפגוע ויצירת בצקת, נמק ומוות של רקמות, שיתוק השרירים והאטה של קרישת הדם. לבסוף הקורבן יכול להתעלף או למות כתוצאה מדימומים או מכשל בכליות. ואולם מקרי המוות נדירים עקב פיתוח נוגדן לארס וכן עקב תקריות מעטות.

===תת-מינים===
* Vipera aspis aspis
* Vipera aspis atra
* Vipera aspis francisciredi
* Vipera aspis hugyi
* Vipera aspis zinnikeri

== קישורים חיצוניים ==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:צפעונים
קטגוריה:איטליה: זוחלים
קטגוריה:בעלי חיים שתוארו ב-1758
Ordinary Man (שיר של אוזי אוסבורן)

Ordinary Man הוא שיר מאת זמר ההאבי מטאל האנגלי אוזי אוסבורן בשיתוף אלטון ג'ון בפסנתר ושירה. מלבד אלטון ג'ון השיר כולל גם קטעי נגינה בגיטרה מאת סלאש, דאף מקגן על הבס (שניהם מלהקת Guns N' Roses) וצ'אד סמית' מלהקת רד הוט צ'ילי פפרז על תופים. השיר הופק בשיתוף אנדרו וואט. השיר יצא לאור ב-10 בינואר 2020 בתור הסינגל השלישי מאלבום האולפן השנים עשר של אוסבורן הנושא את אותו השם. הווידאו קליפ הרשמי של השיר יצא לאור כחודשיים לאחר צאת השיר ב-10 במרץ באותה שנה.

==קרדיטים==
*אוזי אוסבורן - שירה
*אלטון ג'ון - שירה ופסנתר
*סלאש - גיטרה
*צ'אד סמית' - תופים
*דאף מקגן - בס

== מיקומי שיא ==

==קישורים חיצוניים==

* 
* 

קטגוריה:שירי 2020
קטגוריה:סינגלים מ-2020
קטגוריה:שירי אלטון ג'ון
קטגוריה:שירים באנגלית
קטגוריה:שירים שנכתבו על ידי אנדרו ואט
קטגוריה:בלדות רוק
קטגוריה:סינגלים בהוצאת אפיק רקורדס
ליגת העל הפלסטינית בכדורסל

ליגת העל הפלסטינית בכדורסל היא ליגה הכדורסל הבכירה המשוחקת ברשות הפלסטינית והמנוהלת על ידי התאחדות הכדורסל הפלסטינית.

==היסטוריה==
הליגה הוקמה ושוחקה כליגה חצי-מקצוענית מאז תחילת שנות ה-70 של המאה ה-20, כשברוב השנים הייתה הליגה היחידה ומספר הקבוצות בה השתנה בין 14 ל-18 קבוצות בכל עונה. בתחילת המאה ה-21 החלה הליגה להפוך מקצוענית והותר שילוב של שחקנים זרים שאינם אזרחי הרשות הפלסטינית. בתחילת העשור השני של המאה ה-21 פוצלה הליגה לשתי ליגות. הליגה הראשונה שנקראה "ליגת העל", והליגה השנייה שנקראה "דוויזן 1" (החל מעונת 2008/09) כאשר בכל עונה משחקות בכל ליגה בין 10 ל-12 קבוצות ומבנה הליגה וחוקיה משתנים מעונה לעונה.
===מבנה הליגה===
*בעונות הליגה 2015 עד 2019 היו חברות בליגה כ-12 קבוצות כאשר 4 הקבוצות שסיימו ראשונות בתום שני סבבים משחקות בשיטת פינל 4 עד להכרזת האלופה.
*בעונת 2013/14 שיחקו בליגה 10 קבוצות ולאחר שני סבבים הראשונה הוכרזה כאלופה.
*בעונת 2012/13 חולקה הליגה לשתי מחזות בעלות 7 קבוצות בכל מחוז, בסיום שני סבבים הליגה חולקה לחלק עליון ותחתון כאשר 3 הראשונות מכל מחוז עוברות לחלק העליון ו-4 הקבוצות שסימו במקומות 4–7 בכל מחוז נפגשות לסבב ליגה תחתון, בשלב השלישי 4 הראשונות בבית העליון נאבקות בפינל פור על האליפות בעוד הקבוצות שסיימו במקומות 5–6 יורדות לבית האמצעי ומצטרפות על 3 הקבוצות שסיימו ראשונות בבית התחתון בסיבוב השני, בסיבוב השלישי בבית התחתון מתחרות 8 המדרגות אחרונות בתום שני הסבבים על הירידה כאשר 4 האחרונות בתום הסיבוב יורדות ליגה.
*בעונת 2011/12 שיחקו בליגה 12 קבוצות כאשר היא משוחקת בצורה של שני סבבים ובסיומה הראשונה מוכרזת כאלופה ו-4 האחרונות יורדות לליגת המשנה.
*בעונת 2010/11 שיחקו בליגה 13 קבוצות כאשר היא משוחקת בצורה של שני סבבים ובסיומה הראשונה מוכרזת כאלופה ואין יורדות בסיום העונה.
*בעונת 2009/10 שיחקו בליגה 16 קבוצות כאשר היא משוחקת בצורה של סבב בודד ובסיומה הראשונה מוכרזת כאלופה ו-3 האחרונות יורדות לליגת המשנה
*בעונת 2008/09 התקיימו שתי ליגות במקביל, ליגת העל בגדה המערבית וליגה קטנה ברצועת עזה, בליגת הגדה שיחקו 18 קבוצות בסבב משחקים אחד כאשר הראשונה זוכה באליפות, אך אין יורדות וברצועת עזה שיחקו כ-5 קבוצות בסבב אחד כאשר בסיום מוכרזת הראשונה כאלופה.

==קבוצות הליגה==
*איבדא דהיישה
*אורתודוקסים בית ג'אלה
*אורתודוקסים בית סאחור
*מועדון האורתודוקסים רמאללה
*טרסנטה בית חנינא
*שריעה רמאללה
*אורתודוקסים בית לחם
*קלנדיה SC
*אל-אמל אל-קתולי

==קישורים חיצוניים==
*
*[https://timeout.co.il/מחוץ-לקשת-מה-קרה-בגמר-הגביע-הפלסטיני-בכ/ מחוץ לקשת: מה קרה בגמר הגביע הפלסטיני בכדורסל השבוע? טיים אווט]
* 
* 
* [https://www.theguardian.com/world/2009/aug/27/palestinian-us-basketball-league Playing ball on the West Bank]
* [https://www.facebook.com/KadursalShefel/photos/a.602922663198503/1325012594322836/?type=1&theater אולם בסטנדרט אירופאי בג'נין]

==הערות שוליים==

קטגוריה:קצרמר כדורסל
קטגוריה:הרשות הפלסטינית: ספורט
קטגוריה:ליגות כדורסל
ביקור מומים

ביקור מומים או ביקור הוא הכנה ובדיקה של קורבן לפני הקרבתו בבית המקדש.
==אופן הביקור ומטרתו==
לדברי רש"י הביקור הוא בדיקה שאין בבהמה מומים, שנמשכת ארבעה ימים וחוזרת על עצמה במהלך הימים: "ביקור, שלא יהא בו מום, מבקרין אותו כל ארבעה". המהר"ל בספר גור אריה מסביר שהבדיקה החוזרת נועדה לוודא שאין מומים בבהמה, כיוון שבבדיקה אחת לא תמיד רואים את כל מומי הבהמה. לעומת זאת הרמב"ם אינו מזכיר שצריכים לבדוק את הבהמה שוב ושוב במהלך ארבעת הימים, אלא יש לבדוק את הבהמה בתחילת ימי הביקור ובסופם: "אין פוחתין משישה טלאים המבוקרין בלשכת הטלאים שבמקדש, ויהיו מוכנים קודם יום הקרבה בארבעה ימים, ואף על פי שהיו מבקרין אותו מתחילה לא היו שוחטין את התמיד עד שמבקרין אותו שנייה קודם שחיטה לאור האבוקות".
==סוגי הקרבנות הטעונים ביקור==
* קורבן התמיד - טעון ביקור של ארבעה ימים לפני הקרבתו.
* קורבן פסח - דעת רש"י והתוספות היא שפסח ראשון טעון ביקור, ואילו פסח שני פטור מביקור. הרמב"ם השמיט את נושא הביקור בקרבן פסח, והביא אותו רק לגבי קרבן התמיד. ומדברי המאירי נראה שגם פסח שני טעון ביקור, שכך כתב: "ופסח שני אף הוא כראשון לעניין בקור".
* פסח מצרים - היה טעון ביקור ולקיחה מי' בניסן.

==מומים בקרבנות==
בהמה שיש לה מום כלשהו פסולה להקרבה. בתורה הוזכרו מספר מומים: "עַוֶּרֶת אוֹ שָׁבוּר אוֹ חָרוּץ אוֹ יַבֶּלֶת אוֹ גָרָב אוֹ יַלֶּפֶת לֹא תַקְרִיבוּ אֵלֶּה לַה'... וּמָעוּךְ וְכָתוּת וְנָתוּק וְכָרוּת לֹא תַקְרִיבוּ לַה'". לא מדובר רק על מום הנחשב בימינו כנכות, אלא גם על פגמים חיצוניים קלים שמעוררים רושם מוזר, כגון חוסר פרופורציה בין איברים שונים.

במשנה ובתלמוד נדונו מומים אלו בהרחבה במסכת בכורות פרק ששי. בסיכומו של הרמב"ם נמנו שבעים ושלושה מומים. הכרת המומים וזיהוים הייתה מקצוע שדרש הכשרה ממושכת והסמכה מיוחדת, ובית המקדש העסיק אנשים שהתמחו בכך. 
בראשית ימי הבית השני ביטא הנביא מלאכי מחאה על הקרבת בעלי מום:

==האם הביקור מעכב==
נחלקו הראשונים בשאלה האם קרבן שטעון ביקור ארבעה ימים ולא ביקרו אותו, ולא היו בו מומים, כשר או פסול. מדברי התוספות נראה שאם לא ביקרו הקרבן פסול. לעומת זאת מדברי ראשונים אחרים נראה שהביקור אינו מעכב. וכך סוברים גם אחרונים רבים.

==הערות שוליים==

קטגוריה:קורבנות ביהדות
קטגוריה:מחלות בעלי חיים
שני שושנים

"שני שושנים" הוא שיר ישראלי שכתב יעקב אורלנד והלחין מרדכי זעירא בשנת 1943. זהו אחד השירים העבריים המבוצעים ביותר. הוא בוצע לראשונה על ידי אסתר גמליאלית, התפרסם עם ביצועה של שושנה דמארי וזכה לגרסאות כיסוי רבות של זמרים ישראליים נודעים.

== היצירה ==
את השיר חיברו יחד זעירא ואורלנד בבית הקפה כסית בתל אביב בעת שהגישו לשרה זעירא אשתו של מרדכי - זר שושנים, ובו שושן אחד לבן והשני אדום. לבקשתה של זעירא, הם הלחינו על כך שיר וכתבו אותו על מפית. אסתר גמליאלית ששמעה אותו, קיבלה אותו מזעירא לראשונה, עבור שתיים וחצי לירות פלשתינאיות. שושנה דמארי הייתה מהמבצעות הראשונות, אך שכחה קטע מסוף השיר: "עד כי סוף סוף חושב אני, נשבור נשבר גם השני" במקומו חזרה על שתי השורות הראשונות – "היה היו לפני שנים, שני שושנים שני שושנים". טעות זו חזרה על עצמה אצל מבצעים נוספים. השיר זכה לעיבודים רבים, בהם של משה וילנסקי, גיל אלדמע, מנחם ויזנברג ורבים נוספים. לשיר חובר ריקוד מאת אליהו גמליאל בשנת 1968.

לאחר ביצועיהן של גמליאלית ודמארי השיר בוצע על ידי אמנים רבים במשך השנים, בהם כמה ביצועים של יהורם גאון, וכן אריק איינשטיין, ברכה צפירה, אבי טולדנו, רן אלירן, זוהר ארגוב, שלומית אהרון, אופירה גלוסקא, יהודית רביץ, איתן מסורי, קרן הדר, רוני גינוסר, מתי כספי, עפרה חזה, מרתה שלמה, מירה זכאי, אסתר עופרים, זהבה בן, עדנה לב, שמרית אור, עדי כהן, חן אמסלם, יזהר כהן, גיתית שובל, אילנית, רוני גינוסר וחיים אוליאל, שם טוב לוי, עדי-קשת כהן, שירי גולן, ירוסלב יעקובוביץ', להקות סקסטה, להקת כרמון, גאיה, פנחס ובניו, אנסמבל קוינטה וחצי, ליאורה ויניק, ליאור ייני וחבורת רננים, מארש דונדורמה וליאורה יצחק, באנסמבל האקדמיה למוסיקה ולמחול בירושלים ועשרות ביצועים נוספים בהם הופעות, מחזות, אלבומים, להקות וזמרים מישראל ומחוצה לה.

כמו כן, הגבעטרון ביצע בתחילת דרכו שיר באותו הלחן ובמילים דומות, תחת השם "שני מטאטאים".

== קישורים חיצוניים ==

* [https://yosmusic.com/yos10629/ שני שושנים], עיון ביקורת. באתר חרסונסקי מיוזיק
* [http://www.habama.co.il/Pages/Description.aspx?ArticleId=4001&Subj=1&Area=1 שני שושנים - לכל שיר יש סיפור], תיאטרון הבמה
*[https://melodia.me/articles/article/815025/ ניתוח מוזיקלי של השיר באתר מלודיה, Melodia.me]

קטגוריה:שירי 1943
קטגוריה:שירי שושנה דמארי
קטגוריה:שירי יעקב אורלנד
קטגוריה:שירים בעברית
קטגוריה:שירים שהולחנו על ידי מרדכי זעירא
קטגוריה:שירים על פרחים
קטגוריה:ריקודי עם בישראל: שירים
לין רנו

לין רנו (בצרפתית: Line Renaud; נולדה ב-2 ביולי 1928) היא שחקנית וזמרת צרפתייה.

==ביוגרפיה==
רנו נולדה במחוז נור שבצפון צרפת. אמה הייתה קלדנית ואביה היה נהג משאית ונגן חצוצרה. במלחמת העולם השנייה גויס אביה לצבא והיא גודלה בזמן זה על ידי אמה, סבתה וסבתא-רבתא שלה.

היא ביצעה מבחן בד בקונסרבטוריון של ליל, בו היא שרה שני שירים של המלחין לולו גסטה, שם היא התגלתה על ידי מנהל ברדיו של העיר ליל שחיפש זמרת לתחנה. בעקבות זאת היא הצטרפה לתחנה, שם שרה רפרטואר המבוסס על שיריו של גסטה שהפך לבעלה.

ב-1945 עברה לפריז שם התהדק הקשר בינה לבין גסטה המבוגר ממנה ביותר מעשרים שנה. היא חתמה על חוזה עם חברת הקלטות, ושיר שלה אף זכה בפרס המוזיקלי "Grand Prix du Disque".

היא שרה ביחד עם איב מונטאן בתיאטרון "Théâtre de l'Etoile". לאחר מכן ביצעה סיבוב הופעות ברחבי אירופה ובאפריקה, וכשחזרה לפריז הקליטה מספר גרסאות צרפתיות לשירים אמריקאים.

ב-1946 הופיעה לראשונה בקולנוע, בסרט "La foire aux chimères", בתפקיד קטן של זמרת קברט.

ב-1951 הייתה מבין הזמרים שלקחו חלק בסרט הקומדייה המוזיקלית "Paris chante toujours".

ב-1954, בעת שהופיעה ב"מולן רוז'", פגשה את בוב הופ ובעקבות היכרותם היא הופיעה מספר פעמים בתוכנית האירוח שלו, "המופע של בוב הופ". היא גם התארחה בין היתר בתוכניות של אד סאליבן ודינה שור.

היא הקליטה יחד עם דין מרטין את השיר "Relax ay voo".

ב-1994 שיחקה בסרט "לא רוצה לישון", בבימויה של קלייר דני.

בשנים 1995–1996 שיחקה בתפקיד הראשי בהפקה הצרפתית של המחזה "ביקור הגברת הזקנה".

ב-2005 גילמה את רעייתו של שארל השני, מלך נאפולי בסרט המבוסס על ספר מאת מוריס דרואון.

ב-2008 שיחקה בסרט "ברוכים הבאים לצפון".

בשנת 2011 שיחקה בקומדיה "La croisière" בדמותה של סימון. 

ב-2019 שיחקה בעיבוד הצרפתי של הסרט "StreetDance 3D".

ב-2022 שיחקה בסרט "הנהג של מדלן" לצדו של דני בון.

==קישורים חיצוניים==

* 

קטגוריה:שחקניות קולנוע וטלוויזיה צרפתיות
קטגוריה:זמרות צרפתיות
קטגוריה:צרפתיות שנולדו ב-1928
קטגוריה:צרפתים שנולדו ב-1928
אלווין בצ'ירי

אלווין בצ'ירי (באלבנית: Elvin Beqiri; נולד ב-27 בספטמבר 1980) הוא כדורגלן עבר אלבני, ששיחק בעמדת הבלם ומאמן כיום את נבחרת אלבניה בכדורגל עד גיל 17.

==קריירת מועדונים==
בצ'ירי התחיל את הקריירה שלו במחלקת הנוער של ולזניה שקודרה ובעונת , הצטרף לקבוצה הבוגרת. עונה לאחר מכן, בצ'ירי הפך לשחקן הרכב פותח בקבוצה, ובסיום העונה זכתה ולזניה באליפות.

בקיץ , חתם במטאלורג דונייצק מליגת העל האוקראינית. בתחילת עונת חתם באלניה ולדיקווקז מליגת העל הרוסית. ב-2 בפברואר 2006, בצ'ירי חתם במכבי תל אביב מליגת העל.

בקיץ חזר לקדנציה שנייה במטאלורג דונייצק. בקיץ חתם בארסנל קייב, אך כעבור זמן קצר חזר לוולזניה שקודרה.

בינואר חתם בחזר לנצ'ראן מליגת העל האזרית. בקיץ חזר לוולזניה שקודרה, בה שיחק שלוש עונות ובסיומן פרש ממשק פעיל.

ביולי , מונה למאמן נבחרת אלבניה בכדורגל עד גיל 17.

==קריירה בינלאומית==
ב-5 בינואר 2002, בצ'ירי ערך את הופעת הבכורה שלו בנבחרת אלבניה בתיקו 0-0 נגד . בצ'ירי, שיחק בנבחרת עד שנת במהלך שנותיו בנבחרת רשם 47 הופעות בנבחרת, בהן לא כבש אף שער.

==תארים==
; ולזניה שקודרה
*ליגת העל האלבנית: 
*הגביע האלבני: 

; חזר לנצ'ראן
*הגביע האזרי: 

==קישורים חיצוניים==

==הערות שוליים==

קטגוריה:כדורגלנים אלבנים
קטגוריה:בלמי כדורגל אלבנים
קטגוריה:שקודרה: כדורגלנים
קטגוריה:כדורגלני ולזניה שקודרה
קטגוריה:כדורגלני מטאלורג דונצק
קטגוריה:כדורגלני אלניה ולדיקווקז
קטגוריה:כדורגלני מכבי תל אביב
קטגוריה:כדורגלני ארסנל קייב
קטגוריה:כדורגלני חזר לנצ'ראן
קטגוריה:כדורגלני נבחרת אלבניה
קטגוריה:כדורגלנים זרים בישראל
קטגוריה:מאמני כדורגל אלבנים
קטגוריה:ספורטאים זרים באוקראינה
קטגוריה:ספורטאים זרים ברוסיה
קטגוריה:ספורטאים אלבנים בישראל
קטגוריה:ספורטאים זרים באזרבייג'ן
קטגוריה:אלבנים שנולדו ב-1980
יחסי ארצות הברית – פרו

יחסי ארצות הברית–פרו הם היחסים הבינלאומיים, הדו-צדדיים, המדיניים, הפוליטיים והשיתופיים המתנהלים בין ארצות הברית של אמריקה לבין הרפובליקה של פרו. שתי המדינות חברות ב- APEC ובארגון מדינות אמריקה.

נכון לשנת 2013, ארצות הברית היא יעדם של 31.4% מהמהגרים הפרואנים. באופן דומה, 12.4% מהמהגרים לפרו בין השנים 1994–2012, הם אמריקנים.<ref>http://www.inei.gob.pe/media/MenuRecursivo/publicaciones_digitales/Est/Lib1102/libro.pdf Perú: Estadísticas
de la Emigración Internacional de Peruanos e Inmigración de Extranjeros, 1990 - 2012</ref> מאז 2014 החלה פרו בתהליך הפטור מויזה לארצות הברית.<ref></ref> נכון לשנת 2016, מספר המהגרים הפרואנים הבלתי מורשים בארצות הברית הוא 75,000 איש.<ref></ref>

פרו מקיימת יחסים דיפלומטיים עם ארצות הברית מאז המאה ה-19.<ref name="perusa"></ref> בשנת 1824 מונה הקונסול הראשון של ארצות הברית בלימה, ויליאם טיודור, שהיה לנציג היחיד בפרו עד 1827.

== יחסים כלכליים ==
ב-12 באפריל 2006, חתמו ארצות הברית ופרו על הסכם סחר חופשי.

== משלחות דיפלומטיות ==
וילקינס, וושינגטון הבירה, ארצות הברית.]]
* לארצות הברית שגרירות בלימה וסוכנות קונסולרית בקוסקו.<ref></ref>
* לפרו שגרירות בוושינגטון הבירה, ו-12 קונסוליות גנרליות באטלנטה, בוסטון, שיקגו, דאלאס, דנוור, הרטפורד, יוסטון, לוס אנג'לס, מיאמי, ניו יורק, פטרסון וסן פרנסיסקו.

== ראו גם ==
* יחסי החוץ של ארצות הברית

== קישורים חיצוניים ==

== הערות שוליים ==
יוסף בן עמראן

יוסף בן עמראן (המאה ה-12) היה דיין בעיר סיג'ילמסה שבמרוקו וידידו הקרוב של רבי אברהם אבן עזרא.
== ביוגרפיה ==
שרידי העיר סיג'ילמסה
רבי יוסף בן עמראן היה רב ודיין בעיר סיג'ילמסה שבמרוקו במאה ה-12. ככל הנראה היה נצר לשושלת חכמים בסיג'ילמסה, שכן רב האי גאון (939–1038) נשאל מדיין מסיג'ילמסה בעל שם זהה לשלו. יש המשערים כי דברי הרמב"ם באגרתו לתלמידו, אודות המחלוקת שהייתה לו עם הדיין מסגלמאסה, בעניין גט, מכוונים לרבי יוסף, ויש המפקפקים בכך.

===בקשרי ידידות עם אבן עזרא===
רבי אברהם אבן עזרא בפגש בתקופת נדודיו שהחלה ב-1140 ברבי יוסף, הוא התפעל מחכמתו ואף הקדיש לו כמה שירי שבח: 1. "לשוני בחרי מבחר לשונות". 2. "אם הנדוד חלקי". לדעת חלק מן החוקרים, הוא כתב עליו עוד ארבעה שירים נוספים. מהשיר "אם הנדוד חלקי" עולה כי האבן עזרא חסה בצילו של רבי יוסף לזמן ממושך, שכך הוא כתב:

שנים לאחר מכן יחריבו גדודי אל-מוואחידון את קהילת סיג'ילמסה, על כך יבכה אבן עזרא בקינתו אהה ירד עלי ספרד:

===התאסלמות למראית עין===
כמו רובם המוחלט של יהודי ספרד והמגרב שחיו תחת שלטון אל-מוואחידון, שנאנס להתאסלם. במכתב שנמצא בגניזה הקהירית, שנכתב על ידי איש בשם שלמה הכהן, שהיה במקום בשעת המהומות, נאמר כי רבי יוסף אולץ להתאסלם. הכותב מכנה בשל כך מכנה רבי יוסף בכינוי קשה: "ראש הפושעים". אך כבר העיר החוקר נפתלי בן-מנחם כי נראה שההמרה הייתה למראית עין בלבד, שכך יעיד אבן עזרא:

== ראו גם ==
* סיג'ילמסה 
* אל-מוואחידון
* אהה ירד עלי ספרד

== לקריאה נוספת ==
* נפתלי בן-מנחם, ענייני אבן עזרא, עמוד 241 ואילך, מוסד הרב קוק, תשל"ח
* חיים זאב הירשברג, תולדות היהודים באפריקה הצפונית א, עמוד 349, תשכ"ה

== קישורים חיצוניים ==
* [https://il.bidspirit.com/ui/lotPage/source/catalog/auction/6891/lot/119876/מכתב-מהגניזה-הקהירית-נשלח-ע-י-רבי?lang=he מכתבו של רבי שלמה הכהן אודות הפרעות במגרב] באתר bidspirit.com

== הערות שוליים ==

קטגוריה:ראשוני צפון אפריקה
קטגוריה:רבנים מרוקאים
קהילת יהודי קולדזיאני

קולדזיאני הוא ישוב כפרי במערב אוקראינה של ימינו. ביישוב התקיימה קהילה יהודית קטנה עם מספר מועט של משפחות יהודיות.

== גאוגרפיה ==
הכפר קולדזיאני (בפולנית: Kolędziany, באוקראינית: Kolyndyany) נמצא במערב אוקראינה של היום. לפני מלחמת העולם הראשונה הכפר שכן במזרחה של גליציה, שהיוותה נסיכות כתר אוטונומית באימפריה האוסטרו-הונגרית.

בין מלחמות העולם עבר אזור זה לשליטת פולין, ואילו אחרי מלחמת העולם השנייה עבר לשליטת אוקראינה.

בימינו חיים ביישוב פחות מ-2,000 תושבים.

== הקהילה היהודית בקולדזיאני עד מלחמת העולם השנייה ==
נכון לשנת 1900, חיו ביישוב 13 יהודים מתוך אוכלוסייה כוללת של 1,461 איש (פחות מאחוז).

על פי רשומות ארכיון מהעיירה הסמוכה צ'ורטקוב, בעיירה היה מפעל שמרים בבעלות אציל מקומי, שנוהל על ידי יהודי בשם אהרון שכנר, שעזב את הכפר אחרי מלחמת העולם הראשונה.

בין מלחמות העולם התגוררו בכפר כ-4–5 משפחות יהודיות (ביניהן שכטר, הפטר וגולדברג - שהיה רופא). היהודים היו בעלי חנויות ואף היה פונדק/בית מרזח בבעלות יהודים. בכפר לא היה בית כנסת או בית קברות יהודי, ושרותי הדת היו מתקבלים בעיירה הסמוכה פרוביז'נה, בה הייתה קהילה יהודית גדולה, או בעיירה הגדולה יותר צ'ורטקוב שהייתה מרכז שלטוני וגם הייתה בה קהילה יהודית מבוססת וידועה. בשל המרחק לעיירות הסמוכות נראה שבשבתות היהודים בכפר היו מסתפקים בפעילות דתית מוגבלת בקהילתם הקטנה. ילדי התושבים הנוצרים נהגו לשמש כ"גויים של שבת" בבתי היהודים<ref></ref><ref></ref><ref></ref><ref></ref>.

== הקהילה היהודית בקולדזיאני בתקופת השואה ==
על פי סיפורי תושבים המתגוררים בכפר, בזמן המלחמה הגרמנים לקחו את היהודים, ישנם סיפורים על מקומיים שהחביאו יהודים וגם על כאלו שהסגירו יהודים. קיימת עדות ראייה על כך שבשנת 1944 בוצעה על ידי הגרמנים הוצאה להורג של יהודי בשם ישראל שכטר.

על פי עדות של יהודי בשם מאיר גולדברג, במהלך שנת 1943 הגרמנים לקחו משפחות בגטו צ'ורטקוב הסמוך לכפר קולדזיאני, לשם עבודות פרך.

כאשר שמעו שהיהודים עתידים להירצח, הצליחה המשפחה בסיוע של מקומי להתחבא במקום בו היו שובכי יונים, שם התחבאו בתנאים קשים למשך 9 חודשים עד לשחרור הכפר על ידי הצבא האדום בתאריך 23.3.1944<ref>סריקה של עדות בכתב יד שנכתבה על ידי מאיר גולדברג, שמורה בארכיון יד ושם.</ref>.

הבתים שהיו בבעלות יהודים לא קיימים יותר, אך ניתן להצביע על מיקומם לפני המלחמה.

== הערות שוליים ==

קטגוריה:קהילות יהודיות באוקראינה
Cabotegravir

Cabotegravir<ref></ref><ref></ref> (בעברית: קבוטגרביר או קבוטגרוויר; ידוע גם בשמות S/GSK1265744 ו-GSK744) היא תרופה שנמצאת תחת פיתוח שאמורה להילחם ב-HIV. מבנה התרכובת הוא מעכב אינטגראז , אשר דומה לדולטגרייוויר .<ref></ref> במחקר שבוצע על התרכובת, התרכובת מתפצלת לננו-חלקיקים (GSK744LAP) שמעניקים מחצית חיים ביולוגית ארוכה במיוחד של כ-21–50 יום לאחר מנת יחידה אחת. לכן, לפי התאוריה, הדבר יאפשר דיכוי של הנגיף מסוג רטרו-וירוס, HIV, עם מינון של פעם ב-2–3 חודשים.<ref>[http://www.natap.org/2013/CROI/croi_38.htm PrEP GSK744 Integrase Administered Monthly Perhaps Quarterly Prevents HIV-Infection in Monkeys] . 20th Conference on Retroviruses and Opportunistic Infections. Atlanta, GA March 3–6, 2013.</ref>

התרופה נבדקה במחקרים הקליניים HPTN 083 ו-HPTN 084.<ref></ref><ref></ref>

==קישורים חיצוניים==

== הערות שוליים ==

קטגוריה:איידס
קטגוריה:תרכובות ארומטיות
קטגוריה:חנקן הטרוציקלי
קטגוריה:תרופות נוגדות נגיפים
יחסי פרו–רוסיה

יחסי פרו–רוסיה הם יחסי החוץ הדו-צדדיים בין פרו לרוסיה. שתי המדינות חברות מלאות ב-APEC. 

== סקירה כללית ==
ברית המועצות כוננה יחסים דיפלומטיים עם פרו ב-1 בפברואר 1969. חיל האוויר הפרואני משתמש בציוד רוסי כמו מטוסי קרב מיג-29. 

== נציגויות דיפלומטיות ==
* פרו מחזיקה ברוסיה שגרירות במוסקבה.
* רוסיה מחזיקה בפרו שגרירות בלימה.

== קישורים חיצוניים ==

== הערות שוליים ==
טויוטה פרוגרס

טויוטה פרוגרס (ביפנית : トヨタ・プログレ, באנגלית : Toyota Progrès) היא מכונית סלון, מתוצרת יצרנית הרכב היפנית טויוטה, אשר יוצרה בין השנים 1988–1998 ביפן

=="טויוטה פרוגרס"==

* 4 דלתות - סדאן.
* 5 נוסעים.
* מנוע קדמי - 2.5, 3.0 ליטר.
* סוגי הנעה: הנעה קדמית 4x2, הנעה כפולה 4x4 (אופציונלי).
* מנוע קירור מים.
* קיבולת מכל דלק - 70 ליטר.

==גלריה==
<gallery mode="packed" heights="120">
קובץ:1998 Toyota Progres 01.jpg | "טויוטה פרוגרס", שנת 1998
קובץ:1998 Toyota Progres 02.jpg | "טויוטה פרוגרס", שנת 1998
קובץ:Toyota Progres 002.JPG | "טויוטה פרוגרס"
קובץ:Toyota PROGRES NC250 (JCG10) front.JPG | "טויוטה פרוגרס"
קובץ:Toyota Progres 02.jpg | "טויוטה פרוגרס"
קובץ:2000 Toyota Progres (7465632426).jpg | "טויוטה פרוגרס"
קובץ:Toyota PROGRES NC250 (JCG10) rear.JPG | "טויוטה פרוגרס"
</gallery>

==ראו גם==
* טויוטה
* טויוטה קורונה

==קישורים חיצוניים==

* 

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1998
פרוגרס
קטגוריה:כלי רכב יפניים
שבחי מעוז

"שבחי מעוז" הוא שיר שכתבה והלחינה נעמי שמר, עיבד רפי בן-משה וביצעו להקת פיקוד הדרום. הסולניות בשיר הן ברייני ויינשטוק ויונית שוהם. השיר נכתב על ידי שמר בשנת 1969 לאור מאורעות מלחמת ההתשה והקמת המעוזים על שפת תעלת סואץ. הסינגל יצא באפריל 1971.

השורה הראשונה בשיר, זהה לשורה הראשונה בשיר מעוז צור, המושר בחנוכה. נעמי שמר חיברה את השיר בהשראתו ויצרה הקבלה בין הפיוט היהודי לבין המעוזים (המוצבים) של קו בר-לב, שהותקפו במלחמת ההתשה. את הרעיון לשיר היא קיבלה כאשר ביקרה בחנוכה באחד המעוזים, שבו הדליקו החיילים חנוכייה עשויה מתרמילי פגזים.

גם נעמי שמר עצמה ביצעה את השיר (עיבוד מוזיקלי של אלכס וייס). במרוצת השנים השיר זכה לגרסאות כיסוי רבות וביניהם ניתן למצוא את הגרסאות של צילה דגן, להקת פיקוד המרכז, מיקה קרני, ריטה, חוה אלברשטיין ועוד.

== מיקומי שיא ==

== קישורים חיצוניים ==

* 

== הערות שוליים ==

קטגוריה:שירי 1971
קטגוריה:סינגלים מ-1971
קטגוריה:שירי להקת פיקוד הדרום
קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירים על חיילים
קטגוריה:מלחמת ההתשה בתרבות
קטגוריה:סינגלים שהגיעו למקום הראשון בישראל
מעבר אפל

מעבר אפל (באנגלית: Dark Passage) הוא מותחן פשע אפל אמריקאי משנת 1947 בבימויו של דלמר דייבס, עם המפרי בוגרט ולורן באקול בתפקידים הראשיים.

התסריט מבוסס על הרומן "מכבר אפל" של דייוויד גודיס משנת 1946. זה היה הסרט השלישי מתוך ארבעה בו הופיעו בוגרט ובאקול ביחד, אחרי "להחזיק ולאבד" ו"התרדמה הגדולה" ולפני "קי לארגו".

העלילה היא על אסיר עולם על רצח אשתו בורח מבית הכלא כדי לגלות את הרוצח האמיתי. כדי להקשות על החיפוש אחריו, הוא עובר ניתוח פלסטי לשינוי פניו. במשך 30 הדקות הראשונות של הסרט לא רואים את פניו של בוגרט אלא שומעים את קולו. רק לאחר שהתחבושות מוסרות מפניו הוא מתגלה...

==תקציר העלילה==
וינסנט פרייס (המפרי בוגרט) הוא אסיר שפוט למאסר עולם בכלא סן קוונטין, על רצח אשתו. הוא מצליח לברוח מהכלא כשהוא בתוך חבית על משאית אספקה. הוא מתגלגל מהמשאית ועוצר "טרמפ". הנהג בייקר (קליפטון יאנג), שומע על הבריחה ברדיו וחושד בו. פרייס חובט בו ובורח.

הוא פוגש בבחורה צעירה בשם איירין ג'נסן (לורן באקול) שמזהה אותו ומבריחה אותו ברכבה לדירתה בסן פרנסיסקו. איירין היא ציירת ומורה לציור. אביה הואשם ברצח ונשלח למאסר בסן קוונטין שם מת. איירין מאמינה בחפותו של אביה ושל פרייס. היא מאכילה ומלבישה אותו ומציידת אותו בכסף.

פרייס עוצר מונית ובה נהג סימפתי (טום ד'אנדראה) שמזהה אותו וממליץ על ידיד, רופא מנתח פלסטי שינתח את פניו וישנה אותם. פרייס מסכים ובינתיים הוא מוצא מקום לגור אצל חברו בעבר ג'ורג' (רורי מלינסון). כשהוא חבוש בפניו הוא חוזר לדירתו של ג'ורג' ומוצא אותו הרוג. בשארית כוחותיו הוא מגיע לביתה של איירין וקורס. היא מטפלת בו והוא מתאושש.

בלילה הוא עוזב את איירין ומטרתו להיפגש עם מאדג' ראפ (אגנס מורהד) ארוסתו לשעבר שלדעתו היא שרצחה את אשתו מקנאה והייתה עד תביעה ראשי נגדו בבית המשפט. בדרך חושד בו בלש משטרה אך הוא מצליח להתחמק ממנו ולשכור חדר למלון. לחדר מגיע לפתע נהג המכונית בייקר שיודע הכל עליו ודורש 60.000 דולר דמי שתיקה. הם נוסעים לדירתה של איירין אך מתחת לגשר הזהב פרייס עוצר את המכונית ומתחיל במאבק עם בייקר שמושלך למותו מצוק מתחת לגשר.

פרייס מגיע לביתה של מארג' והיא לא מזהה אותו עד שהוא מגלה את זהותו ומאשים אותה ברצח אשתו וג'ורג'. היא מודה שעשתה זאת ובהתקף זעם היא נופלת אל מותה דרך חלון דירתה.

פרייס יודע כעת שלא יוכל להוכיח את חפותו וגם יואשם ברצח נוסף. הוא מתקשר לאיירין ומודיע לה שהוא בורח לפרו ויפגוש אותה בעיירה קטנה על החוף.
בסוף הסרט יושב פרייס בבית קפה בפרו כשלתוכו מגיע איירין והם מתחבקים.

==קישורים חיצוניים==

* [https://www.youtube.com/watch?v=UFd0xohHqTI קדימון למעבר אפל], באתר יוטיוב
* [http://www.tcm.turner.com/tcmdb/title/605/Dark-Passage/ מעבר אפל], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1947
קטגוריה:סרטים אמריקאיים
קטגוריה:סרטים באנגלית
קטגוריה:סרטים אפלים
קטגוריה:סרטים מבוססי ספרים
קטגוריה:סרטי שחור-לבן אמריקאיים
קטגוריה:סרטי האחים וורנר
קטגוריה:סרטי פשע אמריקאיים
שרמן דאגלס

שרמן דאגלס (באנגלית: Sherman Douglas; נולד ב-15 בספטמבר 1966) הוא כדורסלן עבר אמריקאי, אשר שיחק בליגת ה-NBA בין השנים 1989–2001. ממוצעיו הכוללים לאורך 12 עונותיו בליגה הם 11.0 נקודות, 5.9 אסיסטים ו-2.2 ריבאונדים למשחק.

==קריירת מכללות==
דאגלס נולד בוושינגטון די. סי., ובין השנים 1985–1989 למד באוניברסיטת סירקיוז. בעונתו השנייה בקבוצת הכדורסל של האוניברסיטה הוביל אותה – לצדם של רוני סייקלי ודריק קולמן – לגמר טורניר אליפות המכללות, לראשונה בתולדותיה. במשחק הגמר עצמו הפסידה סירקיוז בתוצאה 73–74 מול אוניברסיטת אינדיאנה, חרף משחק מצוין של דאגלס אשר קלע 20 נקודות ומסר 7 אסיסטים. בעונת 1988/1989 הגיעה הקבוצה לשלב רבע גמר הטורניר (NCAA Elite Eight), בו הודחה על ידי אוניברסיטת אילינוי. בשלוש עונותיו האחרונות בסירקיוז קלע דאגלס 17.2 נקודות בממוצע למשחק, ובכל אחת מהעונות הוביל את שחקני מחוז "Big-East" בממוצע אסיסטים למשחק (8.1). בסיום עונתו האחרונה נבחר לחמישיית העונה של המחוז בפעם השלישית ברציפות, וכן לחמישייה השנייה של העונה בליגת המכללות (Second-team All-American).

==קריירת משחק ב-NBA==
בדראפט ה-NBA{{כ}} 1989 נבחר דאגלס בבחירה ה-28 על ידי מיאמי היט, לקראת העונה השנייה של המועדון. כבר בעונתו הראשונה ב-NBA שימש כשחקן חמישייה קבוע, לצדם של הרוקי גלן רייס ושחקן השנה השנייה וחברו מסירקיוז, רוני סייקלי. לאורך אותה עונה העמיד ממוצעים של 14.3 נקודות ו-7.6 אסיסטים למשחק, ובסיומה נבחר לחמישיית הרוקיז של העונה. בעונה העוקבת הציג יכולת מצוינת עם 18.5 נקודות ו-8.5 אסיסטים בממוצע למשחק, אשר בדיעבד היו שיאי הקריירה שלו. ב-27 בדצמבר 1990 קלע שיא קריירה של 42 נקודות במשחק מול דנוור נאגטס.

בינואר 1992, לאחר מעט יותר משנתיים עם ההיט, הועבר בטרייד לבוסטון סלטיקס בתמורה לבראיין שו. ב-3 באפריל 1994 מסר שיא קריירה של 22 אסיסטים במשחק מול פילדלפיה 76'. ב-3 וחצי עונותיו בבוסטון פתח במרבית המשחקים, ותרם 11.1 נקודות ו-6.8 אסיסטים למשחק.

בנובמבר 1995 הועבר בטרייד למילווקי באקס, בתמורה לטוד דיי ואלטון ליסטר. עד לסיום עונת קלע דאגלס 10.5 נקודות למשחק כרכז הפותח של הבאקס.

בקיץ 1997 הועבר לקליבלנד קאבלירס בטרייד משולש, במסגרתו טרל ברנדון וטיירון היל (מקליבלנד) נשלחו למילווקי, וין בייקר (ממילווקי) נשלח לסיאטל סופרסוניקס, ושון קמפ (מסיאטל) נשלח לקליבלנד. כחודש לאחר מכן, בטרם שיחק עם הקאבלירס, הועבר בטרייד נוסף לדנוור נאגטס, ממנה שוחרר מידית. לאחר מכן חתם על חוזה לעונה אחת בניו ג'רזי נטס. לאורך אותה עונה שימש כמחליפו מהספסל של סם קאסל, אולם בשל פציעה של קאסל לקראת הפלייאוף תפס דאגלס את מקומו בחמישייה, ובשלושת משחקי הפלייאוף (בהם הפסידו מול שיקגו) אף הוביל את קלעי קבוצתו עם 18.3 נקודות למשחק.

בעונת שיחק עבור לוס אנג'לס קליפרס, ובשתי העונות הבאות חזר לשחק בניו ג'רזי. בסיום עונת פרש דאגלס ממשחק, בגיל 34.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:וושינגטון די. סי.: כדורסלנים
קטגוריה:כדורסלני אוניברסיטת סירקיוז
קטגוריה:בחירות דראפט של מיאמי היט
קטגוריה:כדורסלני מיאמי היט
קטגוריה:כדורסלני בוסטון סלטיקס
קטגוריה:כדורסלני מילווקי באקס
קטגוריה:כדורסלני ניו ג'רזי נטס
קטגוריה:כדורסלני לוס אנג'לס קליפרס
קטגוריה:אמריקאים שנולדו ב-1966
גיל בולוטין

גיל בולוטין (למעלה) בטיסת הפרידה של יוסי יערי (למטה) מ[[טייסת 107, 1994]]
גיל בולוטין (נולד ב-14 ביולי 1960) הוא פרופסור חבר קליני, מומחה לניתוחי לב וחזה ומנהל המחלקה לניתוחי לב, בקריה הרפואית רמב"ם משנת 2008. לשעבר טייס קרב בחיל האוויר הישראלי.

==ביוגרפיה==
נולד בתל אביב ב-1960. אביו עמנואל בולוטין גרפיקאי ואמו עדה שהייתה מורה. בולוטין הוא נכדה של הסופרת חנה לונץ בולוטין ונינו של אברהם משה לונץ. אחיו הם דנדן בולוטין ורון בולוטין.

בילדותו שיחק כדורגל בקבוצת הפועל תל אביב ילדים. בוגר תיכון מקצועי במגמת מכונות.

סיים קורס טיס מספר 92 בשנת 1980 במגמת קרב, ושירת בחיל האוויר כטייס קרב. הטיס מטוסי פנטום. עשרות שנים שירת במילואים בבית הספר לטיסה כמדריך במטוס פוגה.

בשנת 1985 התקבל ללימודי רפואה ב-אוניברסיטת בן-גוריון בנגב. המשיך את לימודי הרפואה בבית הספר לרפואה של האוניברסיטה העברית בירושלים, שם קיבל תואר דוקטור לרפואה. הוא בעל תואר דוקטור נוסף במחקר (PhD) בנושא: "טיפולים כירורגיים לאי ספיקת לב", מאוניברסיטת מאסטריכט שבהולנד.

התמחה בניתוחי לב וחזה במרכז רפואי כרמל בחיפה. בהמשך השתלם בתיקונים והחלפות של מסתמים בגישה מזערית בצפון קרוליינה, ארצות הברית. התמחה בניתוחים לאי ספיקת לב, השתלות לב, באוניברסיטת שיקגו שבארצות הברית וכן התמחות בניתוחים לפרפור עליות, באוניברסיטת מאסטריכט.

בולוטין הוא פרופסור חבר קליני בפקולטה לרפואה של הטכניון, ומנהל המחלקה לניתוחי לב ברמב"ם משנת 2008.

בין תחומי עיסוקיו: ניתוחים קורונריים רובוטים וניתוחים היברידיים.

בולוטין עוסק גם בניתוחים שניתן לעשותם ללא פתיחה של בית החזה. שיטה הנקראת "תיקון והחלפת המסתם המיטרלי בגישה מינימלית" (MINI- MITRAL). בשיטה הזו מגיעים אל המסתם המיטרלי דרך חתך קטן, מצד ימין, ומבצעים את הניתוח ללא פתיחת עצם החזה

בולוטין פיתח טכניקה לסגירת חור חוד הלב. על השיטה שעדיין בשלבי פיתוח נרשם פטנט בשותפות בית החולים רמב"ם ומשקיע שהקימו חברה.

==ממחקריו==
* [https://www.ncbi.nlm.nih.gov/pubmed/?term=Bolotin+G ממחקריו של בולוטין באתר PubMed]

==משפחה==
בולוטין נשוי ללייקו ואב לשלוש בנות.

==קישורים חיצוניים==

* (ערוץ 1, ראיין אורי לוי, 24 בינואר 2016)

* 
* 
* 
* 
* [https://www.ranlevi.com/2017/09/05/osim_historiya_224_heartsurgery_part_2_mst/ עושים היסטוריה 224: ניתוחי לב, חלק ב'] (רשת עושים היסטוריה, רן לוי, 5 בספטמבר 2017)

==הערות שוליים==

קטגוריה:בוגרי תיכון אורט סינגאלובסקי
קטגוריה:טייסי חיל האוויר הישראלי
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:סגל מרכז רפואי כרמל
קטגוריה:מנתחי לב-חזה ישראלים
קטגוריה:סגל רמב"ם - הקריה הרפואית לבריאות האדם
קטגוריה:סגל הטכניון: רפואה
קטגוריה:ישראלים שנולדו ב-1960
קטגוריה:משפחת לונץ
מוצב ליבנה

מוצב ליבנה הוא מוצב של צה"ל בגבול ישראל-לבנון. המוצב ממוקם מצפון לשתולה וממזרח לזרעית. המוצב חולש על שטחים ממערב - העיירה עייתא א-שעב, מצפון - הכפר ראמיה.

במוצב היה מכ"ם קשת.

== היסטוריה ==
במרץ 1991 זוהו חוליית מחבלי חזבאללה, שהיו בדרך לפיגוע. כוח של גדוד 51 בפיקוד ארז גרשטיין יצא אליהם באיגוף אל אזור וואדי מוזלם הסמוך לכפר ראמיה. בהסתערות מטווח קצר שלושת המחבלים נהרגו. אחד ממפקדי המחלקה בכוח היה תמיר ידעי.

בשנות הלחימה בדרום לבנון (1985–2000) לוחמים שאיישו את המוצב היו יוצאים לפעילויות מבצעיות ברצועת הביטחון בדרום לבנון.

במסגרת הנסיגה מלבנון פוצץ חלקו הצפוני של מוצב ליבנה, שחרג לתוך שטח לבנון.

בשנת 2006 בכביש דרומית למוצב נחטפו 2 חיילי צה"ל ובעקבות האירוע פרצה מלחמת לבנון השנייה. בזמן החטיפה המוצב לא היה מאויש.

== גלריה ==
<gallery caption='אימון חיילי חטיבת הנח"ל במוצב'>
קובץ:רצועת הביטחון 17.jpg
קובץ:רצועת הביטחון 12.jpg
קובץ:רצועת הביטחון 2.jpg
</gallery>

== ראו גם ==
* רצועת הביטחון
* הלחימה בדרום לבנון (1985–2000)

== הערות שוליים ==

ליבנה
ליבנה
ליבנה
קטגוריה:שתולה (מושב)
קטגוריה:זרעית